
REPUBLIKA HRVATSKA
  ZADARSKA ŽUPANIJA
    OPĆINA POVLJANA
     OPĆINSKO VIJEĆE

KLASA:UP/342-04/26-01/9
URBROJ:2198-25-01-1-26-1
Povljana, 22. svibnja 2026. godine

Na temelju članka 71. stavka 3. Zakona o pomorskom dobru i morskim lukama („Narodne novine“, broj 83/23), članka 15. Plana upravljanja pomorskim dobrom  na području Općine Povljana za razdoblje od 2024. do 2028. godine („Službeni glasnik Zadarske županije“, broj: 9/24 i „Službeni glasnik Općine Povljana“, broj: 1/2026) i članka 31. Statuta Općine Povljana („Službeni glasnik Zadarske županije“ broj: 13/21 i 11/23 i „Službeni glasnik Općine Povljana“, broj: 1/2025), po raspisanom Javnom natječaju za dodjelu dozvola na pomorskom dobru na području Općine Povljana (KLASA:342-04/26-01/1, URBROJ:2198-25-02-1-26-1), te vezanu Obavijest o izmjeni stavke u Javnom natječaju za dodjelu dozvola na pomorskom dobru na području Općine Povljana (KLASA:342-04/26-01/1, URBROJ:2198-25-02-1-26-3), sve objavljeno u „Službenom glasniku Općine Povljana“ broj: 2/2026 i 3/2026, internetskoj stranici Općine Povljana www.povljana.hr, na oglasnoj ploči Općine Povljana, te u dnevnom listu „Zadarski list“, u upravnom predmetu za stranku Lithium ion j.d.o.o., OIB: 26611271650, na prijedlog općinskog načelnika, Općinsko vijeće Općine Povljana, OIB: 47207249296, po službenoj dužnosti, na svojoj 6. (šestoj) sjednici održanoj dana 22. svibnja 2026. godine, donosi  

ODLUKU
o odabiru najpovoljnije ponude za dodjelu dozvole na pomorskom dobru na području Općine Povljana za razdoblje od 2026. do 2028. godine za sredstvo Vodeni skuter na mikrolokaciji Plaža Dubrovnik, k.č. 1848 k.o. Povljana

Članak 1.
Sukladno provedenom Javnom natječaju za dodjelu dozvola na pomorskom dobru na području Općine Povljana, za sredstvo Vodeni skuter, 3 (tri) komada, na mikrolokaciji Plaža Dubrovnik, k.č. 1848 k.o. Povljana, na rok od 3 (tri) godine, odnosno do najkasnije 31. prosinca 2028. godine, kao najpovoljniji ponuditelj za davanje dozvole za obavljanje djelatnosti na pomorskom dobru odabire se:    
1. Lithium ion j.d.o.o., OIB: 26611271650.
 
Članak 2.
(1) Ova se Odluka dostavlja svim ponuditeljima za pojedino/a sredstvo/a na mikrolokaciji.
(2) Ova Odluka stupa na snagu prvoga dana nakon dana objave u „Službenom glasniku Općine Povljana“, a izvršnost ove Odluke nastupa dostavom ove Odluke svim ponuditeljima koji su se natjecali za pojedino/a sredstvo/a na mikrolokaciji.
(3) Po izvršnosti ove Odluke, općinski načelnik donosi Rješenje o davanju dozvole na pomorskom dobru najpovoljnijem ponuditelju.



Obrazloženje
Za predmetnu mikrolokaciju i sredstvo, zaprimljene su sveukupno četiri ponude, ponuditelja Lithium ion j.d.o.o., OIB: 26611271650, ponuditelja ZGRADICA D.O.O., OIB: 40017906424, ponuditelja BCP, vl. Ivan Šunjić i ponuditelja NAVIS INFINITY j.d.o.o., OIB: 74853440184.
Sve četiri ponude su zaprimljene pravovremeno. 
Ponuditelj Lithium ion j.d.o.o., OIB: 26611271650 dao je ponudu na iznos od 2.444,00 eura po komadu sredstva za 3 vodena skutera, što je više od minimalno propisane naknade Javnim natječajem.
Ponuditelj ZGRADICA D.O.O., OIB: 40017906424 dao je ponudu na iznos od 1.100,00 eura po komadu sredstva za 3 vodena skutera, što je više od minimalno propisane naknade Javnim natječajem.
Ponuditelj BCP, vl. Ivan Šunjić dao je ponudu na iznos od 1.444,00 eura po komadu sredstva za 3 vodena skutera, što je više od minimalno propisane naknade Javnim natječajem.
Ponuditelja NAVIS INFINITY j.d.o.o., OIB: 74853440184 dao je ponudu na iznos od 1.201,00 eura po komadu sredstva za 3 vodena skutera, što je više od minimalno propisane naknade Javnim natječajem.
Sukladno ukupnim bodovima, ponuditelj Lithium ion j.d.o.o., OIB: 26611271650 dobio je 86,32 boda, ponuditelj ZGRADICA D.O.O., OIB: 40017906424 dobio je 62,00 boda ukupno, ponuditelj BCP, vl. Ivan Šunjić, dobio je 61,77 ukupni bod.
Ponuda ponuditelja NAVIS INFINITY j.d.o.o., OIB: 74853440184, iako sadrži dokument izvod iz Trgovačkog suda u Zagrebu, iz njega se ne može odrediti koliko je taj dokument star, a natječajem je traženo da ovaj dokaz ne smije biti stariji od 3 mjeseca od datuma podnošenja prijave, a i samim prihvaćanjem tog dokumenta ponuditelj bi i dalje ostvario najmanje bodova od sve četiri ponude, odnosno 57,36 bodova.
Sukladno članku 42. stavku 1. Zakona o upravnom sporovima („Narodne novine“, broj: 36/24), tužba, odnosno pokretanje upravnog spora protiv ove Odluke nema odgodni učinak.
Sukladno dostupnim informacijama i dokazima, odlučeno je kako je i prethodno navedeno.
Ova upravna stvar je riješena sukladno Zakonu o općem upravnom postupku („Narodne novine“, broj: 47/09 i 110/21), Zakonu o pomorskom dobru i morskim lukama („Narodne novine“, broj 83/23), Zakonu o upravnim sporovima („Narodne novine“, broj: 36/24).

UPUTA O PRAVNOM LIJEKU:
Protiv ove Odluke se može pokrenuti upravni spor, a tužba nema odgodni učinak sukladno članku 42. stavku 1. Zakona o upravnom sporovima („Narodne novine“, broj: 36/24).

